[image: image1.jpg]



ПРОГРАМА 
ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ  КУЧЕТА НА ТЕРИТОРИЯТА НА  ОБЩИНА

МИЗИЯ 2026 – 2029 г.
Приета с Решение № 295 по Протокол № 35 от 18.12.2025 г.
на Общински съвет - Мизия

СЪДЪРЖАНИЕ:
I.  ВЪВЕДЕНИЕ

II. ЦЕЛИ И ЗАДАЧИ НА ПРОГРАМАТА

III. ОЦЕНКА НА СЪСТОЯНИЕТО И ДИНАМИКА НА ПОПУЛАЦИЯТА НА БЕЗСТОПАНСТВЕНИТЕ КУЧЕТА.

IV. МЕТОДОЛОГИЯ, МЕРКИ ЗА ОВЛАДЯВАНЕ И КОНТРОЛ НА ПОПУЛАЦИЯТА НА БЕЗСТОПАНСТВЕНИТЕ КУЧЕТА.

V. ИЗИСКВАНИЯ ЗА РЪКОВОДСТВО, КООРДИНАЦИЯ, КОНТРОЛ И ИЗПЪЛНЕНИЕ НА ПРОГРАМАТА.

VI. ИЗИСКВАНИЯ ЗА УПРАВЛЕНИЕ И ОЦЕНКА НА ПРОГРАМАТА, ДОКЛАДВАНЕ И ОТЧЕТНОСТ, УВЕДОМЯВАНЕ НА ОБЩЕСТВЕНОСТТА
VII. КОРИГИРАЩИ ДЕЙСТВИЯ ПРИ КОНСТАТИРАНЕ НА НЕСЪОТВЕТСТВИЯ ПРИ ИЗПЪЛНЕНИЕ НА ПРОГРАМАТА.
VIII. ПЛАН ЗА ДЕЙСТВИЕ.
I. ВЪВЕДЕНИЕ
Разработването и приемането на Програма за овладяване популацията на безстопанствените кучета на територията на общината са налага поради това, че проблемът с безстопанствените кучета на територията на Община Мизия, както и на територията на Република България е сериозен за проблем за обществото и има многостранни измерения – здравни, социално – битови, икономически и екологични. В съответствие с разпоредбите на Закона за защита на животните и Националната Програма за овладяване на популацията на безстопанствените кучета на територията на Република България е вменено общините да разработват и прилагат общински програми за овладяване на популацията на безстопанствените кучета. Общинската програма за овладяване популацията на безстопанствените кучета на територията на Община Мизия и план за действие са изготвени в изпълнение на чл. 40, ал. 3 от Закона за защита на животните (ЗЗЖ) и разпоредбите на Закона за ветеринарно медицинската дейност (ЗВМД). Програмата се основава на принципите, заложени в Закона за защита на животните, във връзка с Националната програма за овладяване популацията на безстопанствените кучета на територията на Република България.
Овладяването на популацията на безстопанствените кучета е научно обосновано регулиране, което позволява осъществяване на контрол и намаляване на броя им до минимум.

Популацията на безстопанствените кучета се състои от изоставени, изгубени, родени на улицата и домашни кучета, оставени на обществени места без надзор, които водят до рискове за населението, като се създава опасност от пренасяне на зарази и паразитни болести, нападения, ухапвания и предизвикване на пътнотранспортни произшествия, замърсяване на околната среда. Безстопанствените кучета създават дискомфорт, провокиран от шума и предизвикват страх сред гражданите.

Причините за наличието на безстопанствени кучета са от различен характер. Част от проблема с безстопанствените кучета е тяхното физиологично състояние, като същите страдат от болести, глад, студ, биват измъчвани, малтретирани и дори убивани от граждани. На лице е недостатъчна грижа и нехуманно отношение към тях.

Действията от страна на общината за решаването на проблема са свързани със значителни финансови разходи, а в същото време не са постигнати задоволителни резултати. Националната програма за овладяване на популацията на безстопанствените кучета на територията на Република България, въвежда интегриран, цялостен, дългосрочен подход на национално ниво, целящ управление на съществуващите популации от безстопанствени животни.
Принципите, на които се основава Програмата, съгласно чл. 40а, ал. 1 от Закона за защита на животните са:

·  Постигане на здравословна среда за гражданите на Република България и подобряване хуманното отношение към животните;

·  Управление и намаляване на популацията от безстопанствени кучета по ефективен начин чрез масова кастрация.

През последните години „проблемът” с безстопанствените кучета се нареди като един от сериозните проблеми за повечето населени места в страната. Все още не може да се намери цялостно и трайно решение на проблема. Успехът на програмата за овладяване популацията на бездомните кучета е в прилагане на комплекс от мерки, при които усилията на общинската власт, ветеринарните специалисти, природозащитните организации и гражданите са насочени е една обща посока – намиране на хуманно и съвременно решение на проблема.
II. ЦЕЛИ И ЗАДАЧИ НА ПРОГРАМАТА
1. Цели:


Програмата за овладяване популацията на безстопанствените кучета и плана за действие на територията на Община Мизия за периода 2026 – 2028 г., цели установяване на дългосрочни и ефективни мерки, които ще доведат до овладяване на популацията на безстопанствените кучета на територията на общината, чрез:


1. 1.  Прилагане на механизмите за ефективен контрол и намаляване на популацията на безстопанствените кучета на територията на страната, предвидени в българското законодателство;

1. 2.  Прилагане на механизмите за ефективен контрол на отглеждането, развъждането и търговията с кучета, предвидени в българското законодателство;


1. 3.  Повишаване културата на отглеждане на домашни кучета и насърчаване на тяхната кастрация и регистрация.
 2. Задачи на програмата:

2. 1. Овладяване броя на безстопанствените кучета до трайното изчезване на явлението „безстопанствени кучета”.


2. 2. Контрол върху отглеждането на домашни кучета. Регистрация на домашните кучета популяризирането на ползите от кастрацията им, с цел установяване на контрол върху размножаването им и предотвратяване на евентуалното им изоставяне.


2. 3. Намаляване до минимум рисковете от разпространение на заразни заболявания, които касаят хора и животни.

2. 4. Повишаване чистотата на населените места на общината.


2. 5. Изготвяне и провеждане на образователни кампании, съгласно чл. 2 от Закона за защита на животните.


2. 6. Повишаване на информираността и отговорността на гражданите при отглеждането на домашни кучета.


2. 7. Засилване на обществения контрол и контрола на държавните органи, както и на гражданското съзнание при работата по овладяване на популацията на безстопанствените кучета на територията на страната.

III.   ОЦЕНКА НА СЪСТОЯНИЕТО И ДИНАМИКА НА ПОПУЛАЦИЯТА НА БЕЗСТОПАНСТВЕНИТЕ КУЧЕТА.

Първоначалната оценка и последяващият мониторинг са от ключово значение за успеха на програмата. Реалната информация за съставянето и динамиката на популацията на безстопанствените кучета позволява да бъдат предприети максимално ефективни мерки и оптимизация на изразходваните ресурси.

Основните причини за увеличаващата се популация на безстопанствени кучета са свързани с:
·  Липсата на контрол върху популацията на безстопанствените кучета.

·  Изоставяне на домашни кучета от собствениците.

·  Домашните кучета свободно се размножават  и стават причина за увеличаване популацията на безстопанствените кучета.

·  Временното използване на кучетата за пазачи на вили,  гаражи и други обекти от физически и юридически лица, след което те се изоставят.

·  Липса на хуманно отношение към животните и грижите, от които се нуждаят – собственика не подготвен за проблемите, съпровождащи отглеждането на куче, в резултат на което при възникнали трудности го изоставя.

·  Липсата на контрол върху регистрацията и популацията на домашни кучета.

·  Липсата на финансов ресурс за справяне с проблема, ограничава възможността за прилагане на ефективна система за регулиране популацията на безстопанствени кучета.

Явно е, че наличието на безстопанствени кучета води до проблеми. Трудно осъзнато обаче е това, че наличието на кучетата по улиците основно е причинено от хората и тяхната безотговорност. За да се появи на улицата, където се превръща в проблем, кучето е дошло от нечий дом. Собствениците на кучета не са достатъчно запознати с изискванията на тези животни, по отношение на грижите при отглеждането им и при първите срещнати трудности животното или неговото потомство е изоставено на улицата. Не се спазват и най – елементарните нормативни изисквания при извеждане на кучето в градска среда и това не е от непознаване на законовите разпоредби, а от липса на правилно изградено мислене и нагласа в тази посока. Малцина са тези, които са запознати с биологията на вида, и които си дават реална сметка за това, каква вреда може да нанесем с едно изоставено на улицата куче. Особено важно е да се осъзнае, че бездомните животни са плод на нашата безотговорност.
Във връзка с динамиката на популацията на безстопанствените кучета в Националната програма за овладяване на популацията на безстопанствените кучета е предвидено преброяването им на територията на всяка община.

·  Преброяването започва с уведомление от министъра на земеделието, храните и горите до кмета на общината със заложен в него срок.

·  Кметът на общината издава заповед за извършване на преброяването.

Същото се извършва от представители на общината, организация за защита на животните или от други юридически лица, при спазване на принципа за липса на конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество.

·  Преброяването се извършва веднъж на всеки две години в периода март – юни или септември – ноември.

·  При преброяването се отчита всяко куче, намиращо се на обществено място без присъствие на собственик.
·  Преброяването се извършва по методика, като задължително се отчита приблизителната възраст, пол, видимо здравословно състояние и наличието или липсата на видима маркировка за извършена кастрация.

IV. МЕТОДОЛОГИЯ, МЕРКИ ЗА ОВЛАДЯВАНЕ И КОНТРОЛ НА ПОПУЛАЦИЯТА НА БЕЗСТОПАНСТВЕНИТЕ КУЧЕТА.

1. МЕТОДОЛОГИЯ

Успешната практика налага прилагането на регламентирания от Закона за защита на животните метод за кастрация на уличните кучета и връщането им по обитаваните от тях места до блокиране на раждаемостта – ограничаване капацитета на средата само със стерилни животни. Съгласно препоръките на Световната здравна организация, масова кастрация, ваксинация срещу бяс, обезпаразитяване и връщане по местата на залавяне на обработените животни, са единственият ефективен начин за намаляване на възпроизвеждането на безстопанствени кучета.

Действащото законодателство от своя страна насърчава кастрацията на домашните кучета като техните собственици са освободени от „такса за притежаване на куче”, съгласно разпоредбите на чл. 175, ал. 1 и ал. 2, т. 5 от ЗВМД. Кучетата достигат полова зрялост на ранна възраст, бързо се възпроизвеждат и броят им нараства за кратко време. В случай, че се подходи с отстраняване на безстопанствените кучета и прибирането им в приют се наблюдава временно освобождаване на терени, които постепенно се населяват и запълват от мигриращи животни. В резултат на това този метод е неефективен и предизвиква непрекъсната цикличен процес. За разлика от него, прилагането на метода „кастрирани и върнати”, при който кучетата се връщат по места, не се наблюдава този ефект, тъй като средата се запълва с вече кастрирани животни и се блокира раждаемостта. 
2. МЕРКИ ПО ПРОГРАМАТА
2. 1. Мерки за овладяване и контрол на популацията на безстопанствените кучета чрез кастрация.


Подходът за овладяване на популацията на безстопанствените кучета, заложен в Закона за защита на животните, включва тяхното залавяне, кастрация и връщане по местата на залавянето им, чиято цел е да спре цикличния процес по запълване на освободените места. Кастрирането на кучетата и връщането им по местата, от които са заложени няма да позволи освобождаване на ниши, защото ще са запълнени с животни, които не се възпроизвеждат, т. е. ще се блокира раждаемостта.


Процес по залавяне и обработка на безстопанствените кучета включва следните етапи:

·  Публикуване на интернет страницата на общината обявление за заявяване на участие за извършване на дейностите по залавяне, кастрация, маркиране, ваксинация, обезпаразитяване и връщане по места на обработените безстопанствени кучета.

·  Акциите по залавяне на кучета се извършват по предварително изготвен и утвърден годишен график от екипи за залавяне на безстопанствените кучета и от доброволци, съгласно изискванията на чл. 42 от Закона за защита на животните.
·  За извършване на ветеринарномедицинските дейности, екипите и доброволците предоставят заловените безстопанствени кучета с приемо – предавателен протокол (когато се предоставят от екип по залавяне) или информационен талон за залавяне, приемане и връщане на безстопанствени кучета (когато се предоставят от доброволец) на амбулаториите. Протоколът/информационния талон се издава в три екземпляра – един за екипа/доброволците, един за амбулаторията и един за съответната община.

·  Управителят на съответната ветеринарномедицинска амбулатория вписва кучетата в регистър и издава ветеринарномедицински паспорт. Ветеринарните лекари удостоверяват извършените ветеринарномедицински дейности чрез водене на дневник по образец с данни за всяко куче – възраст, външни белези, пол, килограми, номер на микрочип и паспорт, дати на кастрация и поставени ваксини, обезпаразитяване, въвеждане във ВетИС и попълнен информационен талон за кастриране, обезпаразитяване и маркиране на безстопанственото куче. В началото на всеки месец ветеринарните лекари представят на кмета на общината копия от посочените документи и копия от приемо – предавателните протоколи и информационни талони.
·     След извършване на ветеринарномедицинските дейности, ветеринарният лекар преценява продължителността на следоперативният престой, след което безстопанствените кучета се връщат по местата на тяхното залавяне, като същите предварително се съгласуват с кметовете на общини или кметските наместници по населени места. Не се допуска връщането на кучетата в дворове на детски ясли и градини, училища, болници и в близост до площадки за игра на деца, автомагистрали и летища, съгласно чл. 48 от Закона за защита на животните.

2. 2. Мерки за контрол върху развъдниците, търговците на кучета, пазарите за животни, зоомагазините и собствениците на кучета, отглеждани като компаньони.

Особено голям проблем през последните години е осъществяването на търговия и подаряването на кучета чрез интернет – сайтове. Тази дейност все повече се разширява, поради липсата на регистрация, което от своя страна лишава компетентните органи от възможността да осъществят контрол и да налагат санкции. С това се задълбочава ситуацията с нарастване на броя на безстопанствените кучета. Поради тази причина е необходимо активизиране на обществената намеса и повишаване информираността на гражданите за изпълнение на задълженията и контрола в тази област. За ограничаване на подобен тип дейности би спомогнало своевременното уведомяване на Областните дирекции по безопасност на храните, като лицата, които подаряват или придобиват кучета следва да предоставят данни за новия собственик и за самото куче (име, пол, дата на раждане, паспорт, извършени ваксинации, данни за родителите на кучето). За справяне с проблема е необходимо познаване на действащото законодателство, както и подзаконовата нормативна база в тази област. Основни актове са Закона за ветеринарномедицинската дейност, Закона за защита на животните, Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни, Наредба №  39 от 2008 г. за условията за отглеждане на животни компаньони, съобразени с техните физиологически и поведенчески особености и други. Право да осъществяват развъждане и търговия на кучета имат лицата, чиито обекти са регистрирани по чл. 137 от Закона за ветеринарномедицинската дейност. Търговия с кучета се осъществява само в развъдници и зоомагазини регистрирани по реда на чл. 137 от Закона за ветеринарномедицинската дейност. Контролът върху развъдниците, зоомагазините и пазарите за животни се извършва съгласно чл. 59, ал. 1 от Закона за защита на животните и чл. 7, ал. 1 от Закона за ветеринарномедицинската дейност. За активизиране на обществеността във връзка с овладяване популацията на безстопанствени кучета се извършват информационни кампании, организирани от общината. Същите целят задълбочено запознавана с проблема, с действащата нормативна база и насърчаване на гражданската активност. Само чрез намеса от страна на обществото могат да се постигнат добри резултати. Информираността ще спомогне гражданите да регистрират своите домашни кучета, да предпочетат тяхната кастрация, да не извършват нерегламентирана търговия, при подаряване да уведомяват компетентните органи, за да могат да осъществят контрол. Следва да се засили обществената намеса, като всеки гражданин, който забележи нарушение и неспазване на изискванията да сигнализира своевременно общинските органи, които да осъществят своите правомощия и да предприемат необходимите мерки. Чрез засилване на контрола в тази област, чрез адекватни мерки и налагане на санкции могат да се постигнат задоволителни резултати за справяне с проблема.
V. ИЗИСКВАНИЯ ЗА РЪКОВОДСТВО, КООРДИНАЦИЯ, КОНТРОЛ И ИЗПЪЛНЕНИЕ НА ПРОГРАМАТА.
1. Ръководство


Кметът на общината ръководи изпълнението на програмата и плана по чл. 40, ал. 3 и ал. 4 от Закона за защита на животните.

2. Координация

На местно ниво координацията се осъществява чрез взаимодействие между Кмета на общината, Областна дирекция по безопасност на храните, Областната колегия към българския ветеринарен съюз и Организация за защита на животните. На национално ниво координирането е чрез взаимодействие между Министерството на земеделието, храните и горите, Българска агенция по безопасност на храните, Министерство на финансите, Министерство на здравеопазването, Национално сдружение на общините в република България, Български ветеринарен съюз и Организации за защита на животните. 
3. Контрол по изпълнение на програмата

Контрол по изпълнение на общинската програма и планът по чл. 40, ал. 3 от Закона за защита на животните се осъществява от министъра на земеделието, храните и горите чрез Българска агенция по безопасност на храните.

4. Нормативна база

Предмет на ЗЗЖ е посочен в чл. 1, съгласно който законът урежда защитата на животните и механизмите за нейното осъществяване. Посочено е в какво се изразява защитата на животните – в опазване на техния живот, здраве и добро състояние, предпазването им от нехуманно, жестоко и особено жестоко отношение, осигуряване на подходящи грижи и условия за живот, съобразени с техните физиологични и поведенчески особености.
· Закон за ветеринарномедицинската дейност.
· Национална програма за овладяване популацията на безстопанствените кучета. 

· Наредба № 4 от 1.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.

5. Финансиране
· Бюджет на Общината.
· Събрани средства от „такса за притежаване на куче”.
· Дарения от граждани, фирми и неправителствени организации.
· Международни програми и проекти. 

· Други източници на финансиране.
VI. ИЗИСКВАНИЯ ЗА УПРАВЛЕНИЕ И ОЦЕНКА НА ПРОГРАМАТА, ДОКЛАДВАНЕ И ОТЧЕТНОСТ, УВЕДОМЯВАНЕ НА ОБЩЕСТВЕНОСТТА

1. Управление и оценка на програмата

Изпълнението на Общинската програма за овладяване популацията на безстопанствените кучета на територията на Община Мизия се управлява от кмета на общината и/или упълномощено от него лице.


Оценката за изпълнение на общинската програма се извършва на базата на прилагане на мерките и постигането на заложените задачи.


Оценката се реализира с оглед постигане на ефективност и ефикасност от изпълнението на Програмата. Управлението включва наблюдение на изпълнението на заложените цели и задачи в Програмата, организацията и методите на изпълнение, прилагани за намаляване популацията на безстопанствените кучета. В процеса на наблюдение се допуска участие на организация за защита на животните, като се спазва принципа за партньорство, публичност и прозрачност. Оценката и наблюдението ще дадат възможност да се анализират постигнатите резултати, както и да се предприемат при необходимост коригиращи действия.
2. Докладване и отчетност
·    Кметът на общината, ежегодно до 1 март внася отчет за изпълнението на Програмата до изпълнителния директор на Българската агенция по безопасност на храните, чрез съответната Областна дирекция по безопасност на храните.

·    Изпълнителният директор на Българската агенция по безопасност на храните ежегодно до 1 април внася отчет за изпълнение на общинските програми до Министъра на земеделието, храните и горите.

·    Министърът на земеделието, храните и горите ежегодно до 30 април внася за приемане от Министерски съвет отчет за изпълнението на Националната програма.

3. Уведомяване на обществеността
Приетата общинска програма и планът по чл. 40, ал. 3 от Закона за защита на животните се публикува на интернет страницата на Община Мизия в срок от 14 дни от тяхното приемане. При всяко допълнение и изменение, информацията следва да се актуализира. 

4. Време за изпълнение 

Програмата влиза в сила след приемането й от Общински съвет  -  Мизия и обявяването й на официалния сайт на Общината. Срокът за изпълнение на тази програма е 2026 – 2028 г.

VII.    КОРИГИРАЩИ ДЕЙСТВИЯ ПРИ КОНСТАТИРАНЕ НА НЕСЪОТВЕТСТВИЯ ПРИ ИЗПЪЛНЕНИЕ НА ПРОГРАМАТА.

1. Коригиращи действия
Настоящата Общинска програма се изготвя в изпълнение на Националната програма, която въвежда един подход за овладяване на популацията на безстопанствените кучета на територията на цялата страна. В случай, че се констатират несъответствия на общинската програма с Националната програма, следва да се предприемат коригиращи действия. Предприемането на коригиращи действия възниква с откриването на свързан с изпълнението на общинската програма проблем и включва вземане на мерки за отстраняване и предотвратяване на повторно проявление.


Прилагането на коригиращите действия включва:

·     Установяване на несъответствие и анализ на причините, довели до него

·     Предложение за коригиращо действие и вземане на решение за прилагането му

·     Предприемане на коригиращото действие и оценка на ефективността му.

Оценката и наблюдението ще дадат възможност да се анализират постигнатите резултати, както и да се предприемат при необходимост коригиращи действия.

2. Други мерки и дейности
Във връзка с овладяване популацията на безстопанствените кучета на територията на Община Мизия може да се организират информационни кампании, съвместно с Областната дирекция по безопасност на храните и неправителствени организации за защита на животните, които да популяризират проблема с безстопанствените кучета и да активизират обществеността за намиране на постоянен дом на безстопанствените кучета.


Кампаниите включват програми:

·  За разясняване на обществеността за ползата от мерки по Програмата и нейното прилагане.
·  Рискове и предпазването от зоонози.

·  Насърчаване на кастрацията и регистрацията на домашни кучета; - ползата от кастрацията и връщането по места на безстопанствените животни, като се запълват градските ниши с кучетата, които са ваксинирани и не се възпроизвеждат.

·  Осиновяването на безстопанствени кучета.

·  Повишаване на културата на отглеждане на домашни кучета.

·  Набиране на доброволци, които да подпомагат ежедневните грижи за кучетата и други дейности в приютите.

·  Набиране на средства за лечение на болни кучета.

Информационните кампании се извършват чрез разпространение на дипляни, брошури, видео клипове, публикуване на информация в печатни и електронни медии.

VIII. ПЛАН ЗА ДЕЙСТВИЕ.

Настоящата Програма за овладяване популацията на безстопанствените кучета на територията на Община Мизия е изготвена съгласно чл. 40, ал. 3 и ал. 4 от Закона за защита на животните, приета е с Решение № 295  по Протокол № 35 от 18.12.2025 г. на Общински съвет и влиза в сила, след приемането й от Общински съвет Мизия за срок 2026 – 2029 г.

